สรุปภาวะตลาดหุ้นในภูมิภาคเอเชียประจำวันนี้
สรุปภาวะตลาดหุ้นในภูมิภาคเอเชียประจำวันที่ 25 มี.ค. 58
25 มี.ค. 2558

ดัชนี S&amp;P/ASX 200 ตลาดหุ้นออสเตรเลียปิดตลาดวันนี้ขยับขึ้นเพียงเล็กน้อย ขณะที่ปริมาณการซื้อขายเบาบาง และบรรยากาศการซื้อขายในตลาดเงียบเหงาเหตุขาดปัจจัยหนุนชี้นำ ซึ่งส่งผลให้ตลาดปรับฐาน ก่อนการประชุมนโยบายการเงินของธนาคารกลางออสเตรเลียในในสัปดาห์หน้า
โดยดัชนี S&amp;P/ASX 200 ขยับขึ้น 4.20 จุด หรือ 0.07% ปิดที่ 5,973.30 จุด ส่วนดัชนี ALL ORDINARIES ตลาดหุ้นออสเตรเลียปิดวันนี้ที่ 5,937.10 จุด เพิ่มขึ้น 2.60 จุด หรือ 0.04%
ขณะที่ดัชนีนิกเกอิตลาดหุ้นโตเกียวปิดบวกในวันนี้ เนื่องจากนักลงทุนเข้าซื้อหุ้นเพื่อสิทธิในการรับเงินปันผล อย่างไรก็ตาม บรรยากาศการซื้อขายในตลาดเป็นไปอย่างซบเซา เนื่องจากการร่วงลงของตลาดหุ้นนิวยอร์กเมื่อคืนนี้ได้กระตุ้นให้นักลงทุนเทขายทำกำไร
สำนักข่าวเกียวโดรายงานว่า ดัชนีนิกเกอิปรับตัวขึ้น 32.75 จุด หรือ 0.17% ปิดที่ 19,746.20 จุด
โดยดัชนีคอมโพสิตตลาดหุ้นเกาหลีใต้ปรับตัวขึ้น 0.07% เนื่องจากแรงซื้อของนักลงทุนต่างชาติสามารถสกัดแรงเทขายของนักลงทุนสถาบัน อย่างไรก็ตาม ภาวะการซื้อขายเป็นไปอย่างเซาเซาเนื่องจากตลาดขาดปัจจัยกระตุ้น
ดัชนีคอมโพสิตตลาดหุ้นเกาหลีใต้ (KOSPI) ปรับตัวขึ้น 1.44 จุด ปิดที่ 2,042.81 จุด โดยมีปริมาณการซื้อขายปานกลาง 416.8 ล้านหุ้น มูลค่า 4.98 ล้านล้านวอน (4.52 พันล้านดอลลาร์) โดยมีหุ้นบวกมากกว่าหุ้นลบในสัดส่วน 467 ต่อ 322
สำหรับดัชนีเซี่ยงไฮ้คอมโพสิตตลาดหุ้นจีนปิดตลาดปรับตัวลงในวันนี้ เนื่องจากตลาดปรับฐานลงภายหลังจากที่ดีดตัวขึ้นอย่างคึกคัก
สำนักข่าวซินหัวรายงานว่า ดัชนีเซี่ยงไฮ้คอมโพสิตร่วง 30.68 จุด หรือ 0.83% ปิดที่ 3,660.73 จุด
ขณะที่ดัชนีฮั่งเส็งตลาดหุ้นฮ่องกงปิดดีดตัวขึ้นในวันนี้ หลังจากตลาดปิดร่วงลงเมื่อวานนี้ อันเนื่องมาจากความวิตกกังวลต่อรายงานที่ว่า ดัชนีผู้จัดการฝ่ายจัดซื้อ (PMI) ภาคการผลิตเบื้องต้นของจีนในเดือนมี.ค. ลดลงแตะระดับต่ำสุดในรอบ 11 เดือน
ดัชนีฮั่งเส็งเพิ่มขึ้น 128.63 จุด หรือ 0.53% ปิดวันนี้ที่ 24,528.23 จุด